ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
தேசிய தலைநகர் பிராந்தியத்தில் மாசுபாடு
தேசிய தலைநகர் பிராந்தியத்தில் காற்று மாசுபாட்டிற்கு காரணமான முக்கிய காரணிகளில், வாகன மாசுபாடு, தொழில்துறை மாசுபாடு, சாலைகள் மற்றும் திறந்த பகுதிகளில் இருந்து எழும் அதிக அளவிலான மானுடவியல் செயல்பாடுகள் அடங்கும், வாகன மாசுபாடு, தொழில்துறை மாசுபாடு, சாலைகள் மற்றும் திறந்த பகுதிகளில் இருந்து வரும் தூசி, கட்டுமானம் மற்றும் இடிப்பு திட்ட நடவடிக்கைகளிலிருந்து வரும் தூசி, உயிரி எரிப்பு, விவசாய கழிவுகளை எரித்தல், நகராட்சி திடக்கழிவுகளை எரித்தல், சுகாதார நிலப்பரப்புகளில் தீ மற்றும் சிதறிய குப்பை கிடங்குகளிலிருந்து காற்று மாசுபாடு, பட்டாசு வெடிப்பது ஆகியவை அடங்கும்.
நெல் வைக்கோல் எரிப்பு நிகழ்வுகளுக்கு எதிராக ஹரியானா மற்றும் பஞ்சாப் அரசாங்கங்களால் முதல் தகவல் அறிக்கைகள் பதிவு செய்யப்பட்டு சுற்றுச்சூழல் இழப்பீடுகள் பெறப்பட்டுள்ளன.
பயிர்க்கழிவுகளை எரிக்கும் நிகழ்வுகளைக் கட்டுப்படுத்துவதற்காக, பயிர்க்கழிவுகள்/ பரளிகளை துணை எரிபொருளாகப் பயன்படுத்துதல், விவசாயிகளுக்கு கூடுதல் வருவாய் ஆதாரம், சிறந்த காற்றின் தரம், கரியமில வாயு வெளியேற்றத்தைக் குறைத்தல் மற்றும் வேலை வாய்ப்புகளை இலக்காகக் கொண்டு, சுற்றுச்சூழலுக்கு உகந்த முறையில் மேலாண்மை செய்வதற்கான கொள்கை தலையீடுகளின் சாத்தியக்கூறுகளை அரசு ஆராய்ந்தது.
சாலைகளில் இருந்து மாசுபடுவதை கட்டுப்படுத்த, தில்லியில் இதுவரை, 11 'தூசி கட்டுப்பாடு மற்றும் மேலாண்மை பிரிவுகள்' அமைக்கப்பட்டுள்ளன. இப்பிரிவுகள் சாலைகளை துடைக்கும் இயந்திரங்களை முறையாகப் பயன்படுத்துதல், சேகரிக்கப்பட்ட தூசிகளை அறிவியல் பூர்வமாக அகற்றுதல், சாலைகளில் தண்ணீர் மற்றும் தூசிகளை தெளித்தல்/ பாதைகளின் வலப்புறம் தெளித்தல், துடைத்தல் மற்றும் தெளிக்கும் இயந்திரங்களை அதிகரித்தல், சாலைகளை முறையாக பராமரித்தல் மற்றும் சாலை பள்ளங்கள் இல்லாதவாறு வைத்திருத்தல், இயந்திரமயமாக்கப்பட்ட துப்புரவை முழுமையாக ஆதரிக்கும் வகையில் சாலைகள் அமைத்தல், நடைபாதை இல்லாத சாலைப் பகுதிகளை நடைபாதையாக மாற்றுதல் அல்லது பசுமையாக மாற்றுதல் போன்ற நடவடிக்கைகளை மேற்கொள்கின்றன. மைய விளிம்புகளை பசுமையாக்குதல் / மரங்களை நடுதல், தொழில்துறை பகுதிகளில் சிமெண்ட் சாலைகள் அமைத்தல், சூடான இடங்களைக் கண்டறிதல் மற்றும் குறிப்பிட்ட சாலை தூசி கட்டுப்பாட்டு நடவடிக்கைகளை செயல்படுத்துதல் போன்றவை.
இத்தகவலை மத்திய சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் அஸ்வினி குமார் சவுபே மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
(PKV/KRS
(Visitor Counter : 43
இளைஞர் நலன் மற்றும் விளையாட்டு அமைச்சகம்
2022-23 நிதியாண்டை விட, 11 சதவீதம் அதிகமாக 2023- 24-ம் நிதியாண்டில் 3397.32 கோடி ரூபாய் பட்ஜெட் ஒதுக்கீடாக இளைஞர் நலன் மற்றும் விளையாட்டுத்துறை அமைச்சகத்துக்கு கிடைத்துள்ளது
இளைஞர் நலன் மற்றும் விளையாட்டுத்துறை அமைச்சகத்துக்கு 2004-05ம் நிதியாண்டில் பட்ஜெட்டில் 460 கோடி ரூபாய் ஒதுக்கப்பட்ட நிலையில், ஆண்டுதோறும் பல மடங்கு அதிகரித்து வரும் 2023-24ம் நிதியாண்டில் 3397.32 கோடி ரூபாய் ஒதுக்கப்பட்டுள்ளது.
2022-23 நிதியாண்டை விட, 11 சதவீதம் அதிகமாக 2023- 24-ம் நிதியாண்டில் 3397.32 கோடி ரூபாய் பட்ஜெட் நிதி ஒதுக்கீடாக இளைஞர் நலன் மற்றும் விளையாட்டுத்துறை அமைச்சகத்துக்கு கிடைத்துள்ளது. 2011- 12ம் நிதியாண்டை விட, 3 மடங்கு அதிகமாகவும், 2014-15ம் நிதியாண்டை விட, இரண்டு மடங்கு அதிகமாகவும் நிதி ஒதுக்கீடு செய்யப்பட்டுள்ளது.
விளையாட்டுத்துறைக்கு 2462.59 கோடி ரூபாய் ஒதுக்கீடு செய்யப்பட்டுள்ளது. கடந்த ஆண்டு 2254 கோடி ரூபாய் ஒதுக்கீடு செய்யப்பட்டது. தற்போது இளைஞர் நலத்துறைக்கு 934.73 கோடி ரூபாய் ஒதுக்கப்பட்டுள்ளது. கடந்த ஆண்டு 808.60 கோடி ரூபாய் ஒதுக்கப்பட்டுள்ளது.
அமைச்சகத்தின் பல்வேறு திட்டங்கள் மற்றும் அமைப்புகளுக்கு இந்த ஆண்டு பட்ஜெட்டில் கணிசமான அளவு நிதி அதிகரிக்கப்பட்டுள்ளது. கேலோ இந்தியா  இந்திய விளையாட்டு ஆணையம்  நேரு யுவகேந்திரா சங்கதன்  தேசிய விளையாட்டு கூட்டமைப்பு , தேசிய பணித்திட்டம் .
2023-24-ம் ஆண்டிற்கான மத்திய பட்ஜெட்டில் விளையாட்டு மற்றும் இளைஞர் நலத்துறைக்கு முன்னுரிமை அளித்ததற்காக நிதியமைச்சர் திருமதி நிர்மலா சீதாராமனுக்கு மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் நன்றி தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1895711
----------
AP/IR/RS/RR
(Visitor Counter : 214
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில் நிறுவனங்களை ஆதரிக்கும் திட்டங்கள்
நாட்டின் பொருளாதாரத்தின் வளர்ச்சியில் குறு, சிறு மற்றும் நடுத்தரத் தொழில் நிறுவனங்கள் துறை முக்கியப் பங்கு வகிக்கிறது. புள்ளியியல் மற்றும் திட்ட அமலாக்க அமைச்சகத்திடமிருந்து பெறப்பட்ட சமீபத்திய தகவல்களின்படி, 2021-22 ஆம் ஆண்டில் அகில இந்திய மொத்த உள்நாட்டு உற்பத்தியில்  எம்.எஸ்.எம்.இ மொத்த மதிப்புக் கூட்டலின்  பங்கு 29.2% ஆகவும், 2021-22 ஆம் ஆண்டில் அகில இந்திய உற்பத்தியில் எம்.எஸ்.எம்.இ உற்பத்தி துறையின் பங்கு 36.2% ஆகவும் இருந்தது.
வணிக நுண்ணறிவு மற்றும் புள்ளிவிவர இயக்குநரகத்திலிருந்து  பெறப்பட்ட தகவல்களின்படி, 2022-23 ஆம் ஆண்டில் அகில இந்திய ஏற்றுமதியில் எம்.எஸ்.எம்.இ குறிப்பிட்ட தயாரிப்புகளின் ஏற்றுமதியின் பங்களிப்பு 43.6% ஆகும்.
உதயம் பதிவு இணையதளம் தொடங்கப்பட்டதிலிருந்து 01.07.2020 முதல் 08.08.2023 வரை 2,18,69,557 குறு, சிறு மற்றும் நடுத்தரத் தொழில் நிறுவனங்கள் 12,84,04,488 வேலைவாய்ப்புகளை பதிவு செய்துள்ளன. இதில் உதயம் அசிஸ்ட் இணையதளத்தில் 30,96,140 முறைசாரா குறுந்தொழில் நிறுவனங்களும் அடங்கும். இதில் 38,57,385 வேலைவாய்ப்புகள் உள்ளன.
குறு, சிறு மற்றும் நடுத்தரத் தொழில் நிறுவன அமைச்சகம் மத்திய அரசின் திட்டமான எம்.எஸ்.எம்.இ சாம்பியன்ஸ் திட்டத்தை செயல்படுத்தி வருகிறது.
எம்.எஸ்.எம்.இ.களின் உற்பத்தி செயல்முறைகளை நவீனப்படுத்துதல், வீண் விரயங்களைக் குறைத்தல், புதுமையை ஊக்குவித்தல், வணிக போட்டித்தன்மையை கூர்மைப்படுத்துதல் மற்றும் அவற்றின் தேசிய மற்றும் உலகளாவிய அணுகல் மற்றும் சிறப்பை எளிதாக்குவது இதன் நோக்கமாகும்.
நாடு முழுவதும் பதிவு செய்யப்பட்ட உற்பத்தி செய்யும் குறு, சிறு மற்றும் நடுத்தர நிறுவனங்களின்  நன்மைக்காக இந்த்த் திட்டங்கள் பொருந்தும்.
இத்தகவலை மத்திய சிறு, குறு மற்றும் நடுத்தரத் தொழில் துறை இணையமைச்சர் திரு பானு பிரதாப் சிங் வர்மா மக்களவையில் இன்று எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.70 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.70 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 48,027 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 4,735 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,62.664.
இந்தியாவில் கடந்த 24 மணி நேரத்தில் 4,858 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,75,935 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.17 கோடி  வாராந்திரத் தொற்று 1.78 சதவீதமாக உள்ளது. தினசரித் தொற்று விகிதம் 2.76 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860468
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 162.26 கோடியைக் கடந்தது
நாட்டில் கடந்த 24 மணி நேரத்தில் 27 லட்சத்துக்கும் அதிகமாக ) தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 162.26கோடியைக்  கடந்தது. 1,75,24,670 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,43,495 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,68,04,145 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.07 சதவீதமாக உள்ளது. கடந்த 24 மணி நேரத்தில் 3,06,064 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 22,49,335 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.69 சதவீதமாக உள்ளது.
கடந்த 24 மணி நேரத்தில் 14,74,753 கொவிட் பரிசோதனைகள் செய்யப்பட்டன. இதுவரை சுமார் 71.69 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 17.03 சதவீதமாக உள்ளது. தினசரித் தொற்று விகிதம் 20.75 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792059
சுற்றுலா அமைச்சகம்
இந்தியா மற்றும் பல்கேரியா இடையே சுற்றுலா துறை தொடர்பான புரிந்துணர்வு ஒப்பந்தம்- மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை குழு, இந்தியா மற்றும் பல்கேரியா இடையேயான சுற்றுலா துறையில் ஒத்துழைப்பை வலுபடுத்தும் வகையில் சுற்றுலா தொடர்பான புரிந்துணர்வு ஒப்பந்தத்திற்கு ஒப்புதல் அளித்துள்ளது.
விவரங்கள்:
புரிந்துணர்வு ஒப்பந்தத்தின் முக்கிய குறிக்கொள்கள்:
- சுற்றுலா துறையில் இருநாடுகளின் ஒத்துழைப்பை விரிவாக்குவது
- சுற்றுலா தொடர்பான தகவல் மற்றும் தரவு பரிமாற்றம்
- சுற்றுலா பங்குதாரர்களான விடுதி உரிமையாளர்கள் மற்றும் சுற்று பயண இயக்குநர்களுக்கு இடையே ஒத்துழைப்பை ஊக்குவித்தல்
- மனித வள மேம்பாடு ஒத்துழைப்பு தொடர்பான பரிமாற்றம் நிகழ்ச்சிகள் அமைத்தல்
- இரு வழி சுற்றுலாவை மேம்படுத்த, சுற்றுலா இயக்குநர்கள்/ ஊடகங்கள்/ கருத்து உருவாக்குவோர் ஆகியோருக்கு பரிமாற்றம் நிகழ்ச்சிகள்
- சுற்றுலா ஊக்குவிப்பு, சந்தைப்படுத்துதல், சுற்றுலா இலக்கு வளர்ச்சி மற்றும் மேலாண்மை தொடர்பான அனுபவங்களை பகிர்ந்து கொள்ளுதல்
- இருநாடுகளையும் சுற்றுலா இலக்குக்காக கவரக்கூடிய வகையில் திரைப்படம் மூலம் இருநாடுகளின் ஒத்துழைப்பை மேம்படுத்துதல்
- பாதுகாப்பான, கவுரவமான மற்றும் நிலையான சுற்றுலாவை ஊக்குவித்தல்
பின்னணி
இதற்கு முன்பு இந்தியாவும் பல்கேரியாவும் 1994 ஆம் ஆண்டு மே மாதம் 26 ஆம் தேதி சுற்றுலாத் துறை தொடர்பான ஒத்துழைப்பு குறித்த ஒப்புதலை கையெழுத்திட்டது. இந்தியாவின் சுற்றுலா சந்தையில் பல்கேரியா நல்ல வாய்ப்பினைக் கொண்டுள்ளது.  பல்கேரியாவுடன் இந்த ஒப்பந்தம் கையெழுத்திடப்பட்டதால், சுற்றுலாப் பயணிகளின் எண்ணிக்கை அதிகரிக்கும்.
மத்திய அமைச்சரவை
1.1.2020 முதல் கூடுதல் அகவிலைப்படி தவணை மற்றும் அகவிலை நிவாரண நிலுவை வழங்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 1.1.2020 முதல் மத்திய அரசு ஊழியர்களுக்கு அகவிலைப்படி கூடுதல் தவணை வழங்கவும் ஒய்வூதியதாரர்களுக்கு அகவிலை நிலுவை வழங்கவும் ஒப்புதல் அளிக்கப்பட்டது. விலைவாசி உயர்வை ஈடுகட்டும் வகையில், அடிப்படைச் சம்பளம் / ஓய்வூதியத்தில் தற்போதுள்ள 17 சதவீதத்திற்கு மேலாக 4 சதவீதம் உயர்வு இருக்கும்.
இவற்றை வழங்குவதன் விளைவாக மத்திய அரசுக்கு ஒட்டு மொத்தமாக ஆண்டுக்கு ரூ.12,510.04 கோடியும், 2020-21 நிதியாண்டில்  ரூ.14,595.04 கோடியும் செலவு ஏற்படும். 48.34 லட்சம் மத்திய அரசு ஊழியர்கள் மற்றும் 65.26 லட்சம் ஓய்வூதியதாரர்கள் இதன் மூலம் பயனடைவார்கள்.
7-வது மத்திய ஊதியக்குழு பரிந்துரையின் அடிப்படையில், ஒப்புக் கொள்ளப்பட்ட விதிமுறைப்படி இந்த உயர்வு அளிக்கப்படுகிறது.
குடியரசுத் துணைத் தலைவர் செயலகம்
சுதந்திர நாளையொட்டி குடியரசுத் துணைத்தலைவர் மக்களுக்கு வாழ்த்து
விடுதலை நாளை ஒட்டி குடியரசுத் துணைத் தலைவர் திரு.எம்.வெங்கையா நாயுடு மக்களுக்கு வாழ்த்து தெரிவித்துள்ளார்.
அவர் விடுத்துள்ள வாழ்த்துச் செய்தி பின்வருமாறு:
“நமது நாட்டின் விடுதலை நாளையொட்டிய இந்த மகிழ்ச்சியான தருணத்தில் நம் நாட்டு மக்கள் அனைவருக்கும் என் மனமார்ந்த வாழ்த்துக்களைத் தெரிவித்துக் கொள்கிறேன்.
நாம் நம் நாட்டின் 74 ஆவது விடுதலை நாளைக் கொண்டாடுகிறோம். விடுதலை அடைந்த இந்தியாவை உருவாக்கி, ஒளிமயமான எதிர்காலத்தை அளிப்பதற்காக, எண்ணற்ற தியாகங்கள் புரிந்த, துணிவு மிக்க விடுதலைப் போராட்ட வீரர்களுக்கு நான் புகழஞ்சலி செலுத்துகிறேன். விடுதலைக்கான போராட்டத்தில் தங்கள் இன்னுயிரைத் தியாகம் செய்த தியாகிகளையும், நாம் நன்றியுடன் நினைவு கொள்ள வேண்டும்.
இந்த விடுதலைப் போராட்ட வீரர்கள் எத்தகைய இந்தியாவைக் கட்டமைக்க வேண்டும் என்று விரும்பினார்களோ, அத்தகைய இந்தியாவை உருவாக்குவதே, நாம் இந்த தேசபக்தர்களுக்கு செய்யும் அர்த்தமுள்ள புகழஞ்சலியாகும். ஒரு பில்லியனுக்கும் அதிகமான கனவுகள் நனவாகி பூர்த்தி செய்யப்படுகின்ற இந்த தேசத்தில், இந்த விடுதலை நாளில், ஒற்றுமை வாய்ந்த, வலுவான, செழிப்பான, அனைவரையும் உள்ளடக்கிய, அமைதியான தேசத்தை உருவாக்குவது என்ற நமது பொறுப்புணர்வை மீண்டும் புதுப்பித்துக் கொள்வோம்..
இந்த விடுதலை நாள், நம் நாட்டில் இணக்கத்தையும், இசைவையும் செழிப்பையும் கொண்டு வரட்டும்”.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 160.43 கோடியைக் கடந்தது
நாட்டில் கடந்த 24 மணி நேரத்தில் 70 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 160.43 கோடியைக்  கடந்தது. 1,72,80,628 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,51,777 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,60,58,806 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.50 சதவீதமாக உள்ளது. கடந்த 24 மணி நேரத்தில் 3,47,254 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 20,18,825 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.23 சதவீதமாக உள்ளது.
கடந்த 24 மணி நேரத்தில் 19,35,912 கொவிட் பரிசோதனைகள் செய்யப்பட்டன. இதுவரை சுமார் 70.15 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 16.56 சதவீதமாக உள்ளது. தினசரித் தொற்று விகிதம் 17.94 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791365
நிலக்கரி அமைச்சகம்
இந்திய நிலக்கரித் துறையை பசுமைப்படுத்தும் முயற்சிகள்
நிலக்கரி நிறுவனங்கள், 2022-23-ம் ஆண்டில், 50 லட்சத்துக்கும் அதிகமான மரக்கன்றுகளை நடுவதன் மூலம், நிலக்கரி வயல்கள் மற்றும் அதனை சுற்றியுள்ள 2400 ஹெக்டேர் பரப்பளவை பசுமைத் திட்டத்தின்கீழ் கொண்டு வருவதற்கான இலக்கை நிலக்கரி அமைச்சகம் நிர்ணயித்துள்ளது. கண்டறியப்பட்ட பகுதிகளில், நிலக்கரி நிறுவனங்களால் கையகப்படுத்தப்பட்ட மற்றும் வெளியே குத்தகைக்கு விடப்பட்ட பகுதிகளும் அடங்கும்.
தற்போதைய நிலவரப்படி, நிலக்கரிச் சுரங்கப் பகுதிகளை பசுமையாக்கும் பணிகள் முழுவீச்சில் நடைபெற்று வருகின்றன. மரக்கன்றுகள் நடுதல், புல்வெளிகள் உருவாக்கம், மூங்கில் தோட்டம் அமைத்தல், உயர் தொழில்நுட்ப சாகுபடி பணிகள் போன்றவற்றின் மூலம் ஏற்கனவே ஆகஸ்ட் 15 2022-க்குள், 1000 ஹெக்டேர் பரப்பளவு நிலங்கள் பசுமையாக்கப்பட்டுள்ளன. இந்த சாதனைகளுடன், நிலக்கரி நிறுவனங்கள் இந்த ஆண்டு இறுதிக்குள் பசுமையாக்கும் இலக்கை கடந்து விடும் என்று எதிர்பார்க்கப்படுகிறது.
கூடுதலாக மரங்கள் நடுதல் மற்றும் காடுகள் வளர்ப்பு போன்ற நிலக்கரித் துறையின் இந்த முன்னெடுப்புகளால், வரும் 2030-ம் ஆண்டுக்குள், 2.5 முதல் 3 பில்லியன் டன்கள் அளவுக்கு கார்பன் வாயுவை குறைப்பதற்கு உறுதி பூண்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855487
பிரதமர் அலுவலகம்
1893-ஆம் ஆண்டு சிகாகோவில் சுவாமி விவேகானந்தர் வழங்கிய தலைசிறந்த உரையை பிரதமர் நினைவுகூர்ந்துள்ளார்
1893-ஆம் ஆண்டு சிகாகோவில் சுவாமி விவேகானந்தர் ஆற்றிய தலைசிறந்த உரையை பிரதமர் திரு நரேந்திர மோடி நினைவுகூர்ந்துள்ளார். 1893-ஆம் ஆண்டு இதே நாளில் சிக்காகோவில் சுவாமி விவேகானந்தர் தமது தலைசிறந்த உரைகளுள் ஒன்றை வழங்கியதாக திரு மோடி கூறியுள்ளார். அவரது உரை, இந்தியாவின் கலாச்சாரம் மற்றும் பண்பாடு குறித்த ஒரு பார்வையை உலக நாடுகளுக்கு எடுத்துரைத்தது.
ட்விட்டர் பதிவில் பிரதமர் தெரிவித்ததாவது:
“செப்டம்பர் 11-ஆம் தேதி, சுவாமி விவேகானந்தருடன் சிறப்பு தொடர்புள்ள தினமாகும். 1893-ஆம் ஆண்டு இதே நாளில்தான் சிக்காகோவில் சுவாமி விவேகானந்தர் தமது தலைசிறந்த உரைகளுள் ஒன்றை வழங்கினார். அவரது உரை, இந்தியாவின் கலாச்சாரம் மற்றும் பண்பாடு குறித்த ஒரு பார்வையை உலக நாடுகளுக்கு எடுத்துக்காட்டியது.”
----
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சமூகத்தில் ஏழை மற்றும் நலிந்த பிரிவினருக்கு வீட்டுவசதி மற்றும் நகர்ப்புற அடிப்படை கட்டமைப்புக்கு தொழில்நுட்ப மற்றும் நிதி ஆதரவை ஹட்கோ வழங்குகிறது : திரு ஹர்தீப் எஸ். பூரி
சமூகத்தில் வீட்டுவசதிக்கு குறிப்பாக ஏழை மற்றும் நலிந்த பிரிவினருக்கு வீட்டுவசதி, நகர்ப்புற அடிப்படை கட்டமைப்புக்கு தொழில்நுட்ப மற்றும் நிதி ஆதரவை வழங்குவது ஹட்கோவின் உயர்ந்த நோக்கமாக உள்ளது என்று மத்திய வீட்டுவசதி, நகர்ப்புற மேம்பாடு மற்றும் பெட்ரோலியம், இயற்கை எரிவாயுத்துறை அமைச்சர் திரு ஹர்தீப் எஸ். பூரி தெரிவித்துள்ளார். வீட்டுவசதி மற்றும் நகர்ப்புற மேம்பாட்டுக் கழகம் – ஹட்கோவின் 52-வது அமைப்பு தின நிகழ்ச்சியில் இன்று அவர் உரையாற்றினார்.
இந்தியாவில் முறைப்படியான வீட்டுவசதி, நிதிமுறைக்காக 1970-ஆம் ஆண்டு இதே நாளில் ஹட்கோ உருவாக்கப்பட்டது. 2014-ல் நகர்ப்புற வரைபடத்தில் அடிப்படையான மாற்றம் ஏற்பட்டபோது, ‘ஒவ்வொருவருக்கும் வேலை, ஒவ்வொரு ஏழைக்கும் வீடு’ என்ற பிரதமரின் அறைகூவலுக்கு ‘அனைவரும் இணைவோம், அனைவரும் உயர்வோம், அனைவரின் நம்பிக்கை, அனைவரின் முயற்சி’ என்ற தத்துவம் வழிகாட்டுதலாக அமைந்தது என்று அமைச்சர் குறிப்பிட்டார்.
நிலம் என்பது மாநில அரசின் விஷயம் என்ற போதும் கூட்டமைப்பு முறையில் நாம் வாழ்வதால் மத்திய அரசால் ஊக்குவிப்பு மானியம் வழங்கும் திட்டம் கொண்டுவரப்பட்டு மாநில அரசுகளி்ன் மூலம் செயல்படுத்துவது சாத்தியமாக உள்ளது என்றும் திரு பூரி கூறினார். ஒரு கோடி வீடுகள் கட்டுவது என 2015 ஜூன் மாதம் அறிவிக்கப்பட்ட பிரதமரின் வீட்டுவசதித் திட்ட இலக்கு ஏற்கனவே எட்டப்பட்டுவிட்டது என்றும் அவர் கூறினார். இதனை பூர்த்தி செய்வதில் ஹட்கோவின் பங்கு மெச்சத்தக்கது என்று அவர் தெரிவித்தார்.
மத்திய அரசின் ஆட்சி மொழியை பிரபலப்படுத்தும் வகையில், ஹட்கோ வடிவமைப்பு விருதுகள் 2022, ஹட்கோ தர்பன், குடியிருப்பு உள்ளிட்ட ஹட்கோ வெளியீடுகளை இந்த நிகழ்ச்சியில் திரு பூரி வெளியிட்டார்.
மத்திய வீட்டுவசதி மற்றும் நகர்ப்புற மேம்பாட்டுத் துறை இணை அமைச்சர் திரு கவுசல் கிஷோர் பேசுகையில், நாட்டில் நகர்மயமாதல், வேகமாக அதிகரித்து வருகிறது என்றும், 2030 வாக்கில் இது சுமார் 35 சதவீதத்தை எட்டக்கூடும் என்றும் கூறினார். அதிகரி்த்து வரும் மக்கள் தொகைக்கு ஏற்ப பிரதமரின் வீட்டுவசதித் திட்டத்தின் மூலம் வீடுகள் வழங்குவது அரசின் பொறுப்பு என்றும் இதற்கு உதவி செய்வதில் ஹட்கோவின் பங்கு மிக முக்கியமானது என்றும் அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819828
மத்திய பணியாளர் தேர்வாணையம்
மத்திய அரசு பணியாளர் தேர்வாணையம் 2021, ஏப்ரல் மாதத்தில் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுகளை, மத்திய அரசு பணியாளர் தேர்வாணையம் 2021ம் ஆண்டு மே மாதத்தில் இறுதிசெய்துள்ளது. பரிந்துரைக்கப்பட்ட விண்ணப்பதாரர்களுக்கு முடிவுகள் தபால் மூலம் தனியாகவும் தெரிவிக்கப்பட்டுள்ளன.
https://static.pib.gov.in/WriteReadData/specificdocs/documents/2021/jul/doc20217501.pdf https://pib.gov.in/PressReleasePage.aspx?PRID=1732802
பாதுகாப்பு அமைச்சகம்
ஜெர்மனி பாதுகாப்புத்துறை அமைச்சர் போரிஸ் பிஸ்டோரியஸ் ஐஐடி டெல்லியில் நடைபெற்ற பாதுகாப்புத்துறை கண்காட்சியில் கலந்து கொண்டார்
மத்திய பாதுகாப்புத்துறை அமைச்சர் ராஜ்நாத் சிங்குடனான இருதரப்பு சந்திப்பைத் தொடர்ந்து, ஜெர்மனி பாதுகாப்புத்துறை அமைச்சர் போரிஸ் பிஸ்டோரியஸ், 2023 ஜூன் 06-ம் தேதியன்று தில்லியில் உள்ள ஆராய்ச்சி மற்றும் கண்டுபிடிப்புப் பூங்காவில் நடைபெற்ற பாதுகாப்புத்துறை சார்ந்த ஸ்டார்ட்-அப் நிறுவனங்களின் கண்காட்சியில் கலந்து கொண்டார்.
இந்த நிகழ்வில் ஆக்மென்டட் ரியாலிட்டி/விர்ச்சுவல் ரியாலிட்டி, ஸ்மார்ட் ட்ரோன்கள் மற்றும் பிற தொடர்புடைய தொழில்நுட்பங்கள் குறித்த இந்திய ஸ்டார்ட்-அப்களின் தொழில்நுட்பங்கள் காட்சிப்படுத்தப்பட்டன. இந்தியாவின் பாதுகாப்பு கண்டுபிடிப்புகளின் வளர்ச்சி குறித்து ஜெர்மனி அமைச்சருக்கு விளக்கப்பட்டது.
மேலும், இந்திய மற்றும் ஜெர்மனி ஸ்டார்ட்-அப்கள் நிறுவனங்கள் இணைந்து செயல்படக்கூடிய சாத்தியமான பகுதிகள் மற்றும் திட்டங்கள் குறித்தும் இந்த நிகழ்வு கவனம் செலுத்தியது.
சிறுபான்மையினர் நலன் அமைச்சகம்
40-வது ஹுனார் ஹாத் கண்காட்சியை மத்திய அமைச்சர் திரு அனுராக் தாக்கூர் மும்பையில் நாளை திறந்து வைக்கிறார், தமிழகம் உள்ளிட்ட மாநிலங்களில் இருந்து கைவினை கலைஞர்கள் பங்கேற்பு
சுதேசி பொருட்களை பாதுகாத்து, ஊக்குவிப்பதற்கான நம்பத்தகுந்த தளமாக திகழும் ஹுனார் ஹாத் கண்காட்சியின் நாற்பதாவது பதிப்பு மும்பையில் உள்ள பாந்த்ரா-குர்லா வளாகத்தில் அமைந்துள்ள எம்எம்ஆர்டிஏ மைதானத்தில் ஏப்ரல் 16 முதல் 27 வரை நடைபெற உள்ளது.
மத்திய தகவல் மற்றும் ஒலிபரப்பு, இளைஞர் நலன் மற்றும் விளையாட்டு துறை அமைச்சர் திரு அனுராக் தாகூர் இந்த கண்காட்சியை நாளை காலை முறைப்படி தொடங்கி வைக்கிறார்.
கண்காட்சியின் சிறப்பம்சங்கள் குறித்து மும்பையில் செய்தியாளர்களிடம் இன்று பேசிய மத்திய சிறுபான்மையினர் நலன் அமைச்சர் திரு முக்தர் அப்பாஸ் நக்வி, 31 மாநிலங்கள் மற்றும் யூனியன் பிரதேசங்களை சேர்ந்த ஆயிரத்திற்கும் அதிகமான கைவினைக் கலைஞர்கள் இதில் கலந்து கொண்டு தங்களது படைப்புகளை காட்சிப்படுத்துவார்கள் என்று கூறினார்.
மகாராஷ்டிரா, உத்தரப் பிரதேசம், ராஜஸ்தான், தில்லி, நாகாலாந்து, மத்தியப் பிரதேசம், மணிப்பூர், பீகார், ஆந்திரப் பிரதேசம், ஜார்கண்ட், கோவா, உத்தரகாண்ட், இமாச்சலப் பிரதேசம், குஜராத், ஜம்மு-காஷ்மீர், மேற்கு வங்கம், தமிழ்நாடு, கேரளா உள்ளிட்ட நாட்டின் பல்வேறு பகுதிகளிலிருந்து கைவினை கலைஞர்கள் இந்த கண்காட்சியில் கலந்து கொள்ள உள்ளனர்.
கைவினைப்பொருட்கள், கைவினைத்திறன் ஆகியவற்றுடன் தொடர்புடைய இளைய தலைமுறை குடும்பங்கள் முக்கியமாக சந்தைகள் இல்லாத காரணத்தால் தங்களது மூதாதையர் பாரம்பரியத்திலிருந்து விலகிச் செல்லத் தொடங்கியுள்ளதாக அமைச்சர் கூறினார்.
அவர் மேலும் கூறியதாவது: “உள்நாட்டு கைவினைஞர்களின் பாரம்பரியத்தை பாதுகாத்தல் மற்றும் மேம்படுத்துதல் ஆகியவற்றிற்காக பல்வேறு பயனுள்ள நடவடிக்கைகளை பிரதமர் திரு நரேந்திர மோடி எடுத்துள்ளார். ‘ஹுனார் ஹாத்’ போன்ற திட்டங்கள் கைவினைஞர்களுக்கு மகத்தான வாய்ப்புகளை வழங்குவதன் மூலம் அவர்களின் மூதாதையர் பாரம்பரியத்தை முன்னெடுத்துச் செல்ல உதவுகின்றன".
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1817296
---
(Visitor Counter : 146
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு முகவர்கள் தேர்வு
1. முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 26.06.2023 அன்று 10.00 மணிக்கு நடைபெற உள்ள நேர்காணலில் கலந்து கொள்ளலாம்.
2. தேவையான தகுதிகள்:
அ. கல்வி தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: விரும்பத்தக்க தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் ஆயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன் , அசல் மற்றும் இரண்டு நகல் - வயதுச்சான்று, முகவரிச்சான்று மற்றும் கல்விச்சான்றுடன் அணுகவும். நேர்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் [NSC] அல்லது கிசான் விகாஸ் பத்திரத்தை [KVP] பணப் பாதுகாப்பு பத்திரமாக வழங்க வேண்டும்.
இந்த நேர்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை வழங்கப்படும்.
இத்தகவலை சென்னை மத்திய கோட்டத்தின், முதுநிலை அஞ்சல் கோட்ட கண்காணிப்பாளர் திவ்யா சந்திரன் தெரிவித்துள்ளார்.
உள்துறை அமைச்சகம்
குடியுரிமை  சட்டம், தீவிரவாத தாக்குதல்கள் மற்றும் குற்றச்செயல் கண்காணிப்பு குறித்து நாடாளுமன்றத்தில் வழங்கப்பட்ட பதில்கள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய உள்துறை இணை அமைச்சர்கள் திரு நித்யானந்த் ராய் மற்றும் திரு கிஷண் ரெட்டி ஆகியோர் கீழ்கண்ட தகவல்களை அளித்தனர்.
2019 டிசம்பர் 12 அன்று அறிவிக்கப்பட்ட குடியுரிமை  சட்டம், 2020 ஜனவரி 10 அன்று அமலுக்கு வந்தது. குடியுரிமை  சட்டம், 2019-கான விதிகள் தயாரிக்கப்பட்டு வருகின்றன.
இதற்கான காலக்கெடு 2021 ஏப்ரல் 9 வரை மக்களவை துணை சட்டக் குழுவிற்கும், 2021 ஜூலை 9 வரை மாநிலங்களவை துணை சட்டக் குழுவிற்கும் நீட்டிக்கப்பட்டுள்ளது.
தீவிரவாதத்திற்கு எதிராக பூஜ்ய சகிப்புத்தன்மை கொள்கையை அரசு கடைபிடித்து வருகிறது. அரசின் நடவடிக்கைகளின் காரணமாக கடந்த மூன்று வருடங்களாக பயங்கரவாத செயல்கள் கணிசமாக குறைந்துள்ளன. எல்லையில் பாகிஸ்தானின் தாக்குதல்களுக்கும் தகுந்த பதிலடி கொடுக்கப்பட்டு வருகிறது.
குற்றச்செயல்கள் மற்றும் குற்றவாளிகள் கண்காணிப்பு அமைப்பு  மற்றும் ஐசிஜிஎஸ் ஆகியவை குறித்து மாநிலங்கள்/யூனியன் பிரதேசங்களுடன் மத்திய அரசால் தொடர்ந்து ஆய்வு செய்யப்பட்டு வருகிறது.
நிர்ணயித்த இலக்கு 14306 ஆக இருந்த போதிலும், 15773 காவல் நிலையங்களில் குற்றச்செயல்கள் மற்றும் குற்றவாளிகள் கண்காணிப்பு அமைப்பு கருவிகள் பொருத்தப்பட்டுள்ளது. மேலும் 383 காவல் நிலையங்களில் இதை நிறுவுவதற்கான பணி தொடங்கியுள்ளது.
மத்திய ஆயுதம் தாங்கிய காவல் படைகளில் 27,167 பெண்கள் பணிபுரிகிறார்கள். மத்திய ஆயுதம் தாங்கிய காவல் படைகளில் பெண்களுக்கு பணி வழங்கவும், பதவி உயர்வு வழங்கவும் தொடர் நடவடிக்கைகள் எடுக்கப்பட்டு வருகின்றன.
மேலும் விவரங்களுக்கு https://pib.gov.in/PressReleasePage.aspx?PRID=1694505
------
(Visitor Counter : 157